Romain Mesnil

Romain Mesnil (født 1977) er en fransk stavhopper. Hans personlige rekord er på 5,95, oppnådd i august 2003 under et stevne i Castres.

 Bakgrunn 
Han begynte med turn i 1984, men byttet til stavsprang i 1992, og hoppet 3,20 dette året og 4,30 året etter.Romain Mesnils hjemmeside - Biographie Palmares , besøkt 7. juni 2012. I 1995, etter at han tok sin bachelorgrad (Baccalauréat), begynte han ved Institut national des sciences appliquées de Toulouse, og ble utdannet ingeniør i 2001.

 Karriere på nasjonalt nivå 
Mesnil ble fransk U23-mester i stavsprang i 1997, og har til sammen 10 franske mesterskap som senior. Han har følgende medaljer som senior:
 Utendørs
 Gull: 2000, 2001, 2002, 2003, 2008, 2009, 2011
 Sølv: 1998
 Bronse: 2010

 Innendørs 
 Gull: 1998, 2008, 2009
 Sølv: 2011

 Karriere på internasjonalt nivå 
Mesnil debuterte internasjonalt ved junior-VM i friidrett 1996 i Sydney. Der hoppet han 5,30 meter, og kom på 13.-plass. Ved EM i friidrett 1998 ble han slått ut i kvalifiseringsrunden, med 5,30.Athletix.org - The 1998 European Championships ' Day 2 , besøkt 7. juni 2012.

I 1999 deltok han i sitt første VM som senior, ved VM i friidrett i Maebashi i Japan. Han hoppet 5,70, og kom på 6.-plass. Samme år deltok han også ved U23-EM i friidrett 1999, der han greide 5,93, og vant gull, foran Lars Börgeling. Ved Universiaden 1999 greide han 5,55 meter, og fikk bronse. Richard Spielburg vant denne øvelsen, med 5,60 meter.FISU – 20 th UNIVERSIADE '99 Palma de Mallorca Spain  , besøkt 7. juni 2012.

I 2000 deltok han ved sommer-OL 2000, men ble slått ut i kvalifiseringen. Året etter fikk han sin første VM-medalje, da han fikk bronse ved VM i friidrett innendørs 2001, md 5,85. Her måtte han se seg slått av amerikanerne Lawrence Johnson (5,95) og Tye Harvey (5,90).IAAF – 8th IAAF World Indoor Championships in Athletics  , besøkt 7. juni 2012. Ved VM utendørs samme år endte han på 5.-plass.IAAF – 8th IAAF World Championships in Athletics   , besøkt 7. juni 2012.

Han kom på 7.-plass både ved VM i friidrett innendørs 2003, IAAF World Athletics Final 2003 og VM i friidrett innendørs 2004. Ved sommer-OL 2004 ble han slått ut i kvalifiseringsrunden, med 5,65 meter som beste hopp. I 2006 fikk han sølv ved EM i friidrett i Göteborg. Sølved delte han med Tim Lobinger, mens Aleksandr Averbukh vant EM-tittelen. Også ved VM i friidrett 2007 fikk han sølv, her hoppet han 5,86, årsbeste for hans del. Brad Walker vant gullet, med samme bestehøyde som Mesnil, men ble dømt foran fordi han greide vinnerhøyden på første forsøk, mens Mesnil brukte to forsøk.

Sommer-OL 2008 i Beijing var hans tredje OL. Han greide 5,55 i første forsøk, men greide ikke kvalifiseringshøyden på 5,65.IAAF - Beijing 2008 - Timetable - Pole Vault , besøkt 8. juni 2012.

Ved EM i friidrett innendørs 2009 i Torino greide han 5,70 i kvalifiseringsrunden, men bare 5,61 i finalen. Dette holdt til 7.-plass. Han landsmann Renaud Lavillenie vant gullet, med ny personlig rekord på 5,81. I august deltok han ved VM i friidrett 2009 i Berlin. Der greide han både 5,80 og 5,85 i første forsøk, og fikk VM-sølv bak Steven Hooker.IAAF - Berlin 2009 - Pole Vault - M Final , besøkt 8. juni 2012. Mesnils høyde var sesongbeste for hans del.

Han nådde finalen, og fikk 8.-plass ved EM i friidrett 2010, med 5,60, men ble slått ut i kvalifiseringen ved VM i friidrett 2011. I 2012 deltok han ved VM i friidrett innendørs 2012 i Istanbul, og kom på 8.-plass i finalen, med 5,50 meter. Kvalifiseringshøyden til finalen var 5,72 meter.

 Referanser 

 Eksterne lenker 

  Offisiell hjemmeside 

Kategori:Personer fra departementet Val-d'Oise
Kategori:Franske stavhoppere
Kategori:VM-sølvmedaljevinnere i friidrett for Frankrike
Kategori:Deltakere for Frankrike under Sommer-OL 2000
Kategori:Friidrettsutøvere under Sommer-OL 2000
Kategori:Deltakere for Frankrike under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Frankrike under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Frankrike under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Frankrike under VM i friidrett 2007
Kategori:Deltakere for Frankrike under VM i friidrett 2009
Kategori:Deltakere for Frankrike under VM i friidrett 2011
Kategori:Deltakere for Frankrike under VM i friidrett innendørs 2001
Kategori:Deltakere under EM i friidrett innendørs 1998